b'\n_START_ARTICLE_\nStripeikiai (Ignalina)\n_START_SECTION_\nIstorija\n_START_PARAGRAPH_\nKaimas minimas Livonijos ordino metra\xc5\xa1\xc4\x8diuose nuo 1357\xc2\xa0m., nors \xc5\xbemon\xc4\x97s \xc4\x8dia gyveno ir anks\xc4\x8diau. Prie kelio \xc4\xaf Kirdeikius yra 3 grup\xc4\x97s pilkapi\xc5\xb3 (i\xc5\xa1 viso penkiolika), kuriuose palaidoti senieji Stripeiki\xc5\xb3 gyventojai. Tai seniausia gyvenviet\xc4\x97 nacionaliniame parke. V\xc4\x97liau kaimas priklaus\xc4\x97 Vilniaus vyskupo Labanoro dvarui. Jau tada gars\xc4\x97jo bitininkyste, kadangi duokl\xc4\x99 vyskupui mok\xc4\x97jo medumi ir va\xc5\xa1ku.\n_START_SECTION_\nMuziejus\n_START_PARAGRAPH_\nStripeikiai gars\xc4\x97ja Senovin\xc4\x97s bitininkyst\xc4\x97s muziejumi (veikia nuo 1984\xc2\xa0m.), kuriame galima i\xc5\xa1vysti \xc4\xafvairiausi\xc5\xb3 senovini\xc5\xb3 avili\xc5\xb3, bitininkyst\xc4\x97s \xc4\xafranki\xc5\xb3, su\xc5\xbeinoti apie bi\xc4\x8di\xc5\xb3 produktus, susipa\xc5\xbeinti su bitininkyst\xc4\x97s istorija Lietuvoje. Muziej\xc5\xb3 Vinco Bikaus sodyboje ant kalvos \xc4\xafk\xc5\xabr\xc4\x97 Bronius Kazlas. Sodyboje Vinco Bikaus s\xc5\xabnus Mykolas ant Tauragnos upelio u\xc5\xbetvankos buvo \xc4\xafreng\xc4\x99s mal\xc5\xabn\xc4\x85. Prie pagrindinio pastato stovi dievo Babilo skulpt\xc5\xabra. \xc5\xa0laituose i\xc5\xa1sid\xc4\x97st\xc4\x99 senoviniai gulstieji, statieji ir fig\xc5\xabriniai aviliai. Skulpt\xc5\xabrini\xc5\xb3 kompizicij\xc5\xb3 autorius\xc2\xa0\xe2\x80\x93 dailininkas Teofilis Patiej\xc5\xabnas.'